Poradenstvo pre osoby s intoleranciou na laktózu a histamín trpiace nadúvaním
Dobrý deň, prosim vas, chcem sa spýtať, po jedle sa mi velmi nafukne brucho, az ma to vsetko tlačí vnútri. Nemam zlcnik, mam laktózu a histamin. Co mám robiť? Co by mi pomohlo? Ďakujem za odpoveď.
Dobrý deň,
ďakujeme za prejavenú dôveru.
Vami popisované zdravotné ťažkosti môžu mať rôznu príčinu. Môže sa jednať o dôsledok odstráneného žlčníka, nedostatočne kontrolovanej diéte pri laktózovej a histamínovej intolerancii, alebo inú príčinu.
Na zmeirnenie príznakov Vám odporúčam zamerať sa na úpravu stravy (jesť pravidelne, vyhnúť sa mastným, ťažkým jedlám a samorejme s ohľadom na diagnostikované intolerancie), prípadne odsledovať, či nenastáva zhoršenie po vybraných jedlách. Zároveň môže byť prínosné užívanie
probiotík
, prípadne prípravkov ako Laktazym pri ťažkostiach s trávením laktózy, Daosin na ľahšie odbúravanie histamínu, Pancreolan s obsahom prirodzene sa vyskytujúcich tráviacich enzýmov, či Febicholu, ktorý napomáha tráveniu žlče.
Pod kontrolou certifikovaného výživového poradcu býva u niektorých pacientov (najmä s histamínovou diétou) pozitívna odozva na zmiernenie príznakov po konzumácii konkrétnej skupiny potravín (napríklad FODMAP).
Pri pretrvávaní ťažkostí je vhodné Vaše zdravotné ťažkosti konzultovať s lekárom.
Prajem skorú úľavu od ťažkostí.
S pozdravom
PharmDr. Veronika Kiabová